Cuneiform Tablet AKT 1 15 (Ank. 4668)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-na-da qí-bí-ma um-ma ša-ša-aḫ-šu-šar-ma ki-ma a-ta tù-ṣú-ni 0.66666 ma-na 5 GÍN KÙ.BABBAR im-ḫu-ru-ma a-na ú-ṣú-ur-ša-a-šùr DUMU a-šùr-ma-lik i-dí-nu 3 ku-ta-ni ú-ṣú-ur-ša-a-šùr il₅-qé-ma a-na É kà-ri-im i-dí-i 12 GÍN KÙ.BABBAR KI ša-ra-pu-nu-wa im-ḫu-ru-ma i-a-tí i-dí-nu-ni-šu 4 na-ru-uq še-am É ku-tù-pí-iš ub-lu-nim a-na-kam am-ḫu-ur-ma 3 na-ru-uq e-li-a-am 3 na-ru-uq GIG É kà-ú-ba-a ub-lu-nim ù mì-ma ú-lá i-dí-nu-nim ki-ma a-ta tù-ṣú-ni a-šùr-bé-el-a-wa-tim i-li-kam-ma maš-ke-e i-zu-a-áz zi-ta-kà-a i-ib-ší-ma ù a-ni-i i-ta-ab-lu-šu-nu 15 GÍN KÙ.BABBAR ša ta-ar-ḫu-nu ší-tí KÙ ḫa-bu-lu-ú ŠÀ 8.25 GÍN KÙ.BABBAR i-dí-nu-nim ú mì-ma ú-lá i-dí-nu-nim ù iš-tí ta-ar-ḫu-nu-ú 5 GÍN KÙ.BABBAR a-ḫu-ur ù ší-tí KÙ.BABBAR šu-nu-ú il₅-qé-ú i ba-áb-tí-kà mì-ma ú-lá im-ḫu-ru-ú a-na té-er-tí-kà ú-ṣú-ur-ša-a-šùr na-ḫi-id u₄-mu-um iš-tù i-ta-at-qú ITU.3.KAM e-ṣí-e ma-ma ú-lá iš-a-ma a-na-ku-ma a-áš-a-am KI ḫa-pí-i 1.66666 ma-na 5 GÍN KÙ.BABBAR ni-im-ḫu-ur-ma u-ṣú-ur-ša-a-šùr il₅-qé-e 0.66666 ma-na KI ḫa-ku-li-e ni-il₅-qé-e ù 5 GÍN KÙ.BABBAR ú-ṣú-ur-ša-a-šur